CELEX: 62013CB0355
Language: lt
Date: 2013-12-12 00:00:00
Title: Byla C-355/13: 2013 m. gruodžio 12 d. Teisingumo Teismo (septintoji kolegija) nutartis byloje ( Commissione Tributaria Regionale dell'Umbria (Italija) prašymas priimti prejudicinį sprendimą) Umbra Packaging srl prieš Agenzia delle Entrate — Direzione Provinciale di Perugia (Prašymas priimti prejudicinį sprendimą — Procedūros reglamentas — 53 straipsnio 2 dalis ir 99 straipsnis — Prejudicinis klausimas, atsakymą į kurį galima aiškiai rasti teismų praktikoje — Akivaizdžiai nepriimtinas prašymas — Elektroninių ryšių tinklai ir paslaugos — Direktyva 2002/20/EB (Leidimų direktyva) — 3 straipsnis — Valstybės koncesijos rinkliavos taikymas sudarant abonentinę sutartį — Rinkliava, kuri netaikoma išankstinio mokėjimo kortelėms — SESV 102 straipsnis)

22.2.2014   
            
            
               LT
            
            
               Europos Sąjungos oficialusis leidinys
            
            
               C 52/24
            
         2013 m. gruodžio 12 d. Teisingumo Teismo (septintoji kolegija) nutartis byloje (Commissione Tributaria Regionale dell'Umbria (Italija) prašymas priimti prejudicinį sprendimą) Umbra Packaging srl prieš Agenzia delle Entrate — Direzione Provinciale di Perugia
   
   (Byla C-355/13) (1)
   
   (Prašymas priimti prejudicinį sprendimą - Procedūros reglamentas - 53 straipsnio 2 dalis ir 99 straipsnis - Prejudicinis klausimas, atsakymą į kurį galima aiškiai rasti teismų praktikoje - Akivaizdžiai nepriimtinas prašymas - Elektroninių ryšių tinklai ir paslaugos - Direktyva 2002/20/EB (Leidimų direktyva) - 3 straipsnis - Valstybės koncesijos rinkliavos taikymas sudarant abonentinę sutartį - Rinkliava, kuri netaikoma išankstinio mokėjimo kortelėms - SESV 102 straipsnis)
   2014/C 52/42
   Proceso kalba: italų
   
      Prašymą priimti prejudicinį sprendimą pateikęs teismas
   
   
      Commissione Tributaria Regionale dell'Umbria
   
   
      Šalys
   
   
      Ieškovė: Umbra Packaging srl
   
   
      Atsakovė: Agenzia delle Entrate — Direzione Provinciale di Perugia
   
   
      Dalykas
   
   Prašymas priimti prejudicinį sprendimą — Commissione Tributaria Regionale dell'Umbria — 2002 m. kovo 7 d. Europos Parlamento ir Tarybos direktyvos 2002/20/EB dėl elektroninių ryšių tinklų ir paslaugų leidimo (Leidimų direktyva) (OL L 108, p. 21; 2004 m. specialusis leidimas lietuvių k., 13 sk., 29 t., p. 337) 3 straipsnio ir SESV 102 straipsnio aiškinimas — Nacionalinės teisės aktas, kuriuo judriojo telefono ryšio paslaugas teikiantiems operatoriams nustatoma rinkliava — Valstybės koncesijos rinkliavos taikymas sudarant abonentinę sutartį — Rinkliava, kuri netaikoma išankstinio mokėjimo kortelėms
   
      Rezoliucinė dalis
   
   2002 m. kovo 7 d. Europos Parlamento ir Tarybos direktyvos 2002/20/EB dėl elektroninių ryšių tinklų ir paslaugų leidimo (Leidimų direktyva) 3 straipsnį reikia aiškinti taip, kad juo nedraudžiamas nacionalinės teisės aktas, kuriuo nustatoma rinkliava už veiklą, vykdomą pagal valstybės koncesiją.
   
      (1)  OL C 260, 2013 9 7.